לוסי פאוול

לוסי מריה פאוול (באנגלית: Lucy Maria Powell; נולדה ב-10 באוקטובר 1974)<ref></ref> היא פוליטיקאית בריטית המכהנת כלורד נשיא המועצה בממשלתו של קיר סטארמר וכחברת הפרלמנט של מחוז מנצ'סטר סנטרל מטעם מפלגת הלייבור.

== ביוגרפיה ==
פאוול נולדה ב-1974 במוס סייד שבמנצ'סטר. היא למדה בבית הספר היסודי ביבר רוד ובתיכון פארס ווד, בקולג' הקתולי סווריאן<ref></ref> ולאחר מכן למדה לתואר ראשון בכימיה בסומרוויל קולג' באוניברסיטת אוקספורד, ולתואר שני בקינגס קולג' לונדון.<ref></ref>

== קריירה פוליטית ==
במהלך מערכת הבחירות הכללית של 1997 עבדה פאוול במטה מפלגת הלייבור במגדל מילבנק. לאחר הבחירות הפכה לעוזרת פרלמנטרית של בוורלי יוז.<ref></ref> היא הצטרפה לשדולת Britain in Europe (BiE) שקראה להפיכת האירו למטבע הבריטי ולהצטרפות לאמנה לכינון חוקה לאירופה, תחילה כאשת יחסי ציבור ובהמשך כמנהלת הקמפיינים האזוריים, במקומו של סיימון באקבי. במסגרת תפקידה עבדה עם פוליטיקאים בכירים כמו ניל קינוק וניק קלג.<ref></ref>

ב-2005, לאחר שפעילות השדולה צומצמה, עברה פאוול לעבוד עבור הקרן הלאומית למדע, טכנולוגיה ואמנויות (NESTA), תחילה ביחסי ציבור ואז כמקימת ומנהלת קרן החדשנות במנצ'סטר.<ref></ref>

ב-2010 ניהלה פאוול את הקמפיין של אד מיליבנד בפריימריז לראשות מפלגת הלייבור.<ref name="about"></ref> עם בחירתו של מיליבנד החליפה אותו, תחילה כממלאת מקום זמנית ואז כמינוי קבוע כסגנית ראש הסגל, תפקיד בו החזיקה עד אפריל 2012.

=== כחברת פרלמנט ===
באפריל 2007 נבחרה פאוול כמועמדת מטעם הלייבור במחוז מנצ'סטר וויטינגטון. בבחירות הכלליות של 2010 היא הגיעה למקום השני במחוז, ולא נבחרה.<ref name="electoralcalculus2010"></ref> בבחירות המשנה במחוז שנערכו ב-2012 הצליחה פאוול להגיע למקום הראשון עם 69.1% מהקולות.<ref name="electoralcalculus2010" /> ב-2013 הצטרפה פאוול לממשלת הצללים של הלייבור כשרה לענייני טיפול בילדים ופעוטות, וב-2014 קודמה לתפקיד שרת הקבינט בממשלת הצללים.<ref></ref>

ב-2015 מינה אד מיליבנד את פאוול לסגנית מנהל קמפיין המפלגה לקראת הבחירות הכללית של 2015.<ref></ref> לאחר שהמפלגה ירדה בכוחה בבחירות<ref name="Wintour"></ref> ספגה פאוול ביקורת על אמירות שלה במהלך הקמפיין<ref></ref> ועל ראיון כושל של מיליבנד עם ראסל ברנד, שתואר כטעות יחסי ציבור.<ref name="about" /> פאוול הודתה בראיון כי היא נושאת באחריות לחלקה בהפסד.<ref></ref> עם זאת, הצליחה פאוול לשמור על מושבה במערכת הבחירות הזו.<ref name="electoralcalculus2010" />

ב-2015, מונתה פאוול לשרת החינוך בממשלת הצללים של ג'רמי קורבין, והחליפה בתפקיד את טריסטרם האנט.<ref></ref> פחות משנה לאחר מכן היא וחברים נוספים במממשלת הצללים פרשו בשל אי הסכמתם עם תפקודו של קורבין.<ref></ref> בהמשך שינתה את דעתה ובראיון לאחר הבחירות הכלליות ב-2017 הצהירה כי "טעינו לגבי ג'רמי קורבין".<ref></ref> גם בבחירות אלה נבחרה פאוול מחדש, הפעם ברוב של 77.4% מהקולות,<ref name="electoralcalculus2010" /> ושוב בבחירות הכלליות ב-2019 ברוב של 70.4%.<ref name="electoralcalculus2010" />

עם בחירתו של קיר סטארמר לראשות הלייבור ב-2020, חזרה פאוול לממשלת הצללים בתפקיד שרה לענייני עסקים וצרכנות,<ref></ref> ב-2021 קודמה לתפקיד שרת השיכון<ref></ref> ואחרי כן לשרה לדיגיטל, תרבות, מדיה וספורט.<ref></ref>

במאי 2022 נבחרה פאוול מחדש כמועמדת הלייבור במחוז מנצ'סטר סנטרל לקראתהבחירות הכלליות ב-2024. בעקבות ניצחון הלייבור בבחירות מונתה פאוול ליו"ר סיעת הלייבור בבית הנבחרים וכלורד נשיא המועצה.

== חיים אישיים ==
פאוול נשואה לג'יימס ויליאמסון, רופא לרפואת חירום, ולזוג שלושה ילדים.<ref name="mancunianmatters1"></ref>

היא אוהדת של קבוצת הכדורגל מנצ'סטר סיטי.<ref name="about" />

חברה בשדולת הלייבור למען ישראל,<ref></ref> והייתה הראשונה להתבטא כנגד גילויי האנטישמיות במפלגה בתקופת הנהגתו של קורבין.<ref></ref>
==קישורים חיצוניים==

== הערות שוליים ==

קטגוריה:חברי המועצה המלכותית
קטגוריה:חברי הפרלמנט של הממלכה המאוחדת (2010–2015)
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2019–2024)
קטגוריה:חברי הפרלמנט של הממלכה המאוחדת (מאז 2024)
קטגוריה:הלורד נשיא המועצה
קטגוריה:בוגרי קינגס קולג' לונדון
קטגוריה:בריטיות שנולדו ב-1974
קטגוריה:בריטים שנולדו ב-1974